Sagan um brúðkaupið í Kana er í raun vonar boðskapur sem bendir fram til upprisu Jesú og þess sem síðar kemur . Jesús kom með vatn og breytti því í vín en sá atburður felur í sér mikið meira en einföld umskipti á vökvum . Atburðurinn er tákn sem vísar á krossinn og upprisuna og þá náð sem Guð veitir okkur af ríkulega á hverjum nýjum degi . Margir keppast við að þjálfa líkama sinn með útivist eða í líkamsræktarstöðvum . Of margir huga ekki að andlegu heilsunni . Áfallahjálp er nokkuð sem margir þurfa og ýmsir geta veitt . Að geta talað um áföll og hafa einhvern til að hlusta er mikilvægt . Í öllum kirkjum landsins eru starfsmenn sem vilja hlusta og veita hjálp . Það ætti að vera eins sjálfsagt að vinna úr áföllum sínum með góðri hjálp eins og að mæta til einkaþjálfarans til að byggja upp líkama sinn . Geðlæknar og sálfræðingar hjálpa , áfallateymi Rauða krossins og sjúkrahúsa líka . En svo má einfaldlega koma við hjá prestinum í kirkjunni þinni , það gæti verið gott fyrsta skref . Fyrirbænaþjónusta kirkjunnar er þannig undir krossinum með Maríu í raunveruleika samtímans . Vil ég hvetja alla sem tækifæri hafa að fylgjast með átta daga bænunum . Það eru ritningarlestrar , íhugun og bæn fyrir þessa daga sem bænavikan stendur , gefa Guði tíma að morgni eða um miðjan dag eða að kvöldi til að biðja fyrir þeim bænaefnum sem þar eru og því sem andinn minnir okkur á . Áttadaga bænirnar má finna á facebook síðunni : Bænavika 18 - 25 janúar . „ Þess vegna mæli ég hiklaust með því að fólk nýti sér sálgæsluþjónustu kirkjunnar því þó þú hafir þá skoðun að reynsla þín af lífinu sé eitthvað sem þú getir bara haft fyrir þig og komi ekki öðrum við þá er ekkert víst að þú sért að gera sjálfum þér gagn með því . " Jesús nefnir stundum tré í líkingum . Tré sem skjól fuglum himmins . Hann nefnir litla sinnepsfræið sem er allra fræja minnst en verður síðar að tré sem er stærra og meira en flest önnur eða hann talar um tré sem ekki bera ávöxt eins og tréð okkar í dag . Undirliggjandi er ætíð trúin . Trúin á að vaxa eins og sinnepsfræið og verða að skjóli fyrir mann sjálfan og aðra og einnig þá að bera ávöxt í góðu líferni , orðum og verkum .